cyanic-selkie/wikianc huggingface dataset:
কোয়েম্বাটুর জেলা
প্রাণী ও উদ্ভিদ জগৎ
কোয়েম্বাটুর জেলায় রয়েছে আনাইমালাই ব্যাঘ্র সংরক্ষণ। ইউনেস্কো দ্বারা বিবেচিত পশ্চিমঘাট পর্বতমালার বিশ্ব ঐতিহ্যবাহী স্থানগুলির মধ্যে একটি হলো নীলগিরি বায়োস্ফিয়ার রিজার্ভ, যার কোর অঞ্চলের মধ্যে রয়েছে এই ব্যাঘ্র সংরক্ষণ। এই জাতীয় উদ্যানের রয়েছে পশ্চিমঘাট পর্বতমালার দক্ষিণ দিকের স্থানীয় প্রাণী ও উদ্ভিদকূলের বিস্তৃত ভাণ্ডার। ৪০০ প্রজাতির ভেষজ গাছ সহ ২০০০ প্রজাতির গাছের উপস্থিতি রয়েছে এখানে। উদ্যানের সকল প্রাণীর আধিক্য দেখা যায় তা হল বাঘ, চিতাবাঘ, শ্লথ ভালুক, হাতি, ভারতীয় উড়ন্ত কাঠবিড়ালি। এছাড়াও পশ্চিমঘাট পর্বতমালার স্থানীয় কিছু পাখির প্রজাতির মধ্যে রয়েছে নীলগিরি বনকপোত, নীলগিরি তুলিকা, নীলগিরি চুটকি, মালাবার ধূসর ধনেশ, চিতিঠুঁটি গগণবেড় ইত্যাদি। অমরাবতী জলাধার এবং অমরাবতী নদী স্বাদুজলের কুমির-এর প্রজনন স্থল।
অর্থনীতি
কোয়েম্বাটুর জেলায় ২৫,০০০ ক্ষুদ্র, মাঝারি ও বৃহৎ শিল্প প্রতিষ্ঠান রয়েছে, যার প্রাথমিক সিংহভাগই ইঞ্জিনিয়ারিং এবং টেক্সটাইল সংক্রান্ত। কার্পাস উৎপাদন এবং বয়ন ক্ষেত্রে টেক্সটাইল শিল্পের প্রভূত উন্নতি এবং ব্যবসা বাণিজ্যের কারণে কোয়েম্বাটুর কে "দক্ষিণ ভারতের ম্যানচেস্টার" আখ্যায়িত করা হয়। সদর শহরের রয়েছে দুটি বিশেষ অর্থনৈতিক জোন (SEZ), একটি সরবনমপট্টিতে অবস্থিত কোয়েম্বাটুর হাই-টেক ইনফ্রাস্ট্রাকচার (CHIL) এসইজেড এবং অপরটি পীলমেড়ুতে অবস্থিত কোয়েম্বাটুর টাইডেল পার্ক, এছাড়াও রয়েছে আরও অন্তত পাঁচটি  এসইজেড। ২০০৬-০৭ খ্রিস্টাব্দে তিরুপুর নতুন জেলা গঠিত হওয়ার পূর্বে পূর্বতন কোয়েম্বাটুর ছিল তামিলনাড়ুর সর্বাধিক রাজস্ব দায়ী জেলা। ২০১০ খ্রিস্টাব্দে ব্যবসায়িক পরিবেশ প্রতিযোগী মুলক ভারতীয় শহর গুলির মধ্যে কোয়েম্বাটুরের অবস্থান ছিল ১৫ তম।
১৯২০ ও ১৯৩০-এর দশকে কোয়েম্বাটুরে টেক্সটাইল শিল্পের আকস্মিক বৃদ্ধি শুরু হয়। যদিও রবার্ট স্টেনস ঊনবিংশ শতাব্দীর শেষের দিকে কোয়েম্বাটুরে প্রথম টেক্সটাইল কারখানা তৈরি করেন। এরপর থেকে শহরে দৃষ্টান্তমূলক অর্থনৈতিক কেন্দ্র তৈরি শুরু হয়। কোয়েম্বাটুর শহরের প্রতিনিধিরূপে একাধিক ট্রেড প্রতিষ্ঠান রয়েছে যেমন, কোডিসিয়া, কোইন্ডিয়া, সিটরা এবং কোজেওয়েল। এছাড়াও কোয়েম্বাটুরে ১৯৯৯ খ্রিস্টাব্দে তৈরি হয় বিস্তৃত বাণিজ্যমেলা প্রাঙ্গণ। ইনটেকের মতো শিল্প প্রদর্শনী প্রতিষ্ঠানের সঙ্গে সহযোগী হিসেবে থাকার কারণে এর নাম দেওয়া হয় কোইনটেক। এই বাণিজ্য মেলা প্রাঙ্গণটি ছয় মাসের প্রকল্পে তৈরি ছিল দেশের মধ্যে বৃহত্তম, যার মালিকানা ছিল কোডিসিয়া (কোয়েম্বাটুর জেলা ক্ষুদ্র শিল্প সমিতি)-এর হাতে। লিমকা বুক অব রেকর্ডস অনুসারে এটি ভারতের বৃহত্তম স্তম্ভহীন হল ঘর। কোয়েম্বাটুর এর রয়েছে যথেষ্ট সংখ্যক মাঝারি এবং বৃহৎ টেক্সটাইল কারখানা। এখানে কেন্দ্রীয় টেক্সটাইল গবেষণা কেন্দ্র তথা কেন্দ্রীয় কার্পাস গবেষণা কেন্দ্র বা সিআইসিআর এবং সর্দার বল্লভভাই প্যাটেল ইন্টার্নেশনাল স্কুল অব টেক্সটাইল অ্যান্ড ম্যানেজমেন্ট রয়েছে। সাউথ ইন্ডিয়ান টেক্সটাইলস রিসার্চ অ্যাসোসিয়েশন বা সিট্রা প্রতিষ্ঠানটিও রয়েছে কোয়েম্বাটুর শহরে। শহরে রয়েছে বয়ন শিল্পে উন্নতির জন্য ভারত সরকার প্রস্তাবিত দুটি উৎকর্ষতাবর্ধন কেন্দ্র বা সেন্টারস অব এক্সিলেন্স, এগুলি হল, সিট্রায় অবস্থিত মেডিকেল টেক্সটাইল রিসার্চ সেন্টার মেডিটূক অপরটি পিএসজি কলেজ অফ ইঞ্জিনিয়ারিং এন্ড টেকনোলজিতে অবস্থিত ইন্ডুটেক‌। নিকটবর্তী শহর তিরুপুরে রয়েছে এশিয়ার বৃহত্তম হোসিয়ারি বস্ত্র বিপণন কেন্দ্র, যেটি প্রতিবছর ৫০,০০০ মিলিয়ন ভারতীয় মুদ্রার বিপণন নিশ্চিত করে‌।
চেন্নাইয়ের পরে কোয়েম্বাটুর তামিলনাড়ুর দ্বিতীয় বৃহত্তম সফটওয়্যার উৎপাদক জেলা। শহরাঞ্চল এবং তার আশেপাশে একাধিক তথ্যপ্রযুক্তি উদ্যান এবং পরিকল্পনামাফিক তৈরি কোয়েম্বাটুর টাইডেল পার্কের কারণে তথ্য প্রযুক্তি এবং ব্যবসোন্নতি বহিঃউৎসায়ন ক্ষেত্রে উন্নতি এবং উত্তরোত্তর বৃদ্ধি পরিলক্ষিত হয়েছে। বৈশ্বিক ভাবে বহিরুৎসায়িত শহর গুলির মধ্যে কোয়েম্বাটুরের অবস্থান ১৭ তম। ২০০৯-১০ অর্থবর্ষে সফটওয়্যার রপ্তানির ক্ষেত্রে পূর্বের অর্থবছরের তুলনায় ৯০ শতাংশ অধিক লাভ হয়, যা ৭.১ বিলিয়ন ভারতীয় মুদ্রা। কোয়েম্বাটুরে রয়েছে বড় এবং বৈচিত্র্যপূর্ণ প্রস্তুতকারক সংস্থা এবং এই সংস্থাগুলির ইন্ধন যোগায় তামিলনাড়ু এগ্রিকালচার বিশ্ববিদ্যালয়, সিট্রা ও বিভিন্ন ইঞ্জিনিয়ারিং কলেজের মতো একাধিক প্রতিষ্ঠান ও গবেষণা কেন্দ্র।
কোয়েম্বাটুরে আছে ভারতের অন্যতম বৃহৎ অটো মোবাইল প্রস্তুতকারক সংস্থাসমষ্টি। মারুতি সুজুকি এবং টাটা মোটরস-এর মত গাড়ি প্রস্তুতকারক সংস্থা তাদের ৩০% অটোমোটিভ কম্পোনেন্ট এই শহর থেকেই পেয়ে থাকে। ভারতে প্রথম দেশীয় পদ্ধতিতে তৈরি গাড়ির ডিজেল ইঞ্জিন ১৯৭২ খ্রিস্টাব্দে কোয়েম্বাটুরে প্রস্তুত হয়‌ সমগ্র জেলা জুড়ে বিভিন্ন শ্রেণীর টায়ার, দ্বিচক্রী, চতুর্চক্রী প্রভৃতি নির্দিষ্ট ও অনির্দিষ্ট অর্থনৈতিক যানবাহনের এবং ট্রাক্টরের টায়ার তৈরি হয়। কোয়েম্বাটুর জেলায় রয়েছে ৭০০ টিরও বেশি পেষণযন্ত্র প্রস্তুতকারক কোম্পানি, ২০০৫ খ্রিস্টাব্দের মার্চ মাসের পরিসংখ্যান অনুযায়ী এই কোম্পানিগুলি ৭৫,০০০ ইউনিট যন্ত্র প্রস্তুতিতে সক্ষম। কোয়েম্বাটুর পেষণযন্ত্র বর্তমানে ভৌগোলিক স্বীকৃতি প্রাপ্ত।
কোয়েম্বাটুর সারা ভারতের প্রয়োজনীয় মোটর এবং পাম্পের দুই-তৃতীয়াংশ যোগান দেওয়ার ফলে এই শহরটিকে "পাম্প সিটি অব ইন্ডিয়া" আখ্যা দেওয়া হয়। বিশ্বব্যাপী পরিচিত কিছু বৃহত্তর পাম্প প্রতিষ্ঠান হল ফ্লোসার্ভ পাম্পস, লক্ষ্মী পাম্পস, সুগুনা পাম্পস, শারপ ইন্ডাস্ট্রিজ, সিআরআই পাম্পস, টেক্সমো ইন্ডাস্ট্রিজ, ডেকান পাম্পস এবং কেএসবি পাম্পস। কোয়েম্বাটুর জেলা গহনা রপ্তানির জন্যো পরিচিত, সাধারণত এখানে ঢালাই গয়না এবং যন্ত্র দ্বারা তৈরি গয়না প্রস্তুত করা হয়। এছাড়াও এটি দক্ষিণ ভারতের পরিচিত হীরক কাটার কেন্দ্র।   কোয়েম্বাটুর শহর শহরে রয়েছে প্রায় ৩,০০০ গয়না প্রস্তুতকারক কোম্পানি এবং ৪০,০০০ স্বর্ণকারের বসতি।
কোয়েম্বাটুর জেলায় রয়েছে বড় সংখ্যায় পৌলট্রি ফার্ম যেখানে সাধারণত মুরগির ডিম এবং মাংসের চাহিদা বেশি। মোট প্রাপ্ত মাংসের ৯৫ শতাংশ বিদেশে রপ্তানি করা হয়। ভারতের কিছু পুরানো গমকল রয়েছে এখানে। দক্ষিণ ভারতে গমের চাহিদা মাসিক ৫০,০০০ মেট্রিকটনের কিছু বেশি। অতিসম্প্রতি শহরে তৈরি হয়েছে বেশ কিছু নামকরা তারকা হোটেল।     কোয়েম্বাটুর দক্ষিণ ভারতের বৃহত্তম মেট্রোবিহীন ই-কমার্স শহর।
প্রচার ও সংবাদ মাধ্যম
চারটি বৃহত্তর ইংরেজি সংবাদপত্র দ্য হিন্দু,দ্য টাইমস অব ইন্ডিয়া, ডেকান ক্রনিকল এবং দ্য নিউ ইন্ডিয়ান এক্সপ্রেস-এর‌ প্রতিটিরই রয়েছে কোয়েম্বাটুর সংস্করণ। বিজনেস লাইন, ব্যবসা সংক্রান্ত এই সংবাদপত্রটিরও কোয়েম্বাটুর সংস্করণ রয়েছে। তামিল ভাষার সংবাদপত্রের মধ্যে রয়েছে দিনমালার, দিন তন্তি, দিনমণি, দিনকরন (প্রতিটি প্রত্যুষ সংবাদপত্র) এবং তামিল মুরসু ও মালাই মালার (উভয় সান্ধ্য সংবাদপত্র)। দুটি মালয়ালম ভাষার সংবাদপত্র – মালয়াল মনোরমা এবং মাতৃভূমি ও রয়েছে।
জেলায় ১৯৯৬ খ্রিস্টাব্দে প্রথম ইন্টারনেট কানেকশন ও ২০০৫ খ্রিস্টাব্দে ব্রডব্যান্ড কানেকশন স্থায়ীভাবে চালু হয়। ২০১০ খ্রিস্টাব্দের মধ্যে বিএসএনএল, রিলায়েন্স কমিউনিকেশন, ভারতী এয়ারটেল, টাটা টেলিসার্ভিস কানেকশনগুলি মোবাইল, এমটিএস মাধ্যমে ব্রডব্যান্ড পরিষেবা চালু করে। ১৯৯৭ খ্রিস্টাব্দে প্রথম সেলুলার টেলিফোনি চালু হয়‌। কোয়েম্বাটুর তামিলনাড়ু রাজ্য সেলুলার সার্ভিস প্রোভাইডার সাইকেলের সদর।
কোয়েম্বাটুরে রয়েছে দক্ষিণ ভারতের বেশ কিছু পুরাতন ফিল্ম স্টুডিও। চলচ্চিত্র প্রদর্শক স্বামীকন্নু ভিনসেন্ট এই শহরে প্রথম মুভি স্টুডিও সংস্থাপন করেন। ১৯৩৫ খ্রিস্টাব্দের রঙ্গস্বামী নাইডু সেন্ট্রাল স্টুডিও এবং ১৯৪৫ খ্রিস্টাব্দে এস এম শ্রীরামালু নাইডু পক্ষীরাজ স্টুডিও চালু করেন।
সংস্কৃতি
কোয়েম্বাটুর এর স্থানীয় জনবসতি শিল্প উদ্যোগের জন্য সমাদৃত। ঐতিহ্যবাহী বলে বিচার করা হলেও কোয়েম্বাটুর শহর তামিলনাড়ুর মধ্যে সবচেয়ে বেশি বৈচিত্র্যময় এবং বিশ্বজনীন শহর। তামিল অগ্রহায়ণ (মার্গলী) মাসে এই স্থানে শিল্পকলা এবং সঙ্গীতের বাৎসরিক অনুষ্ঠান সম্পন্ন হয়ে থাকে। ২০১০ খ্রিস্টাব্দে বিশ্ব শাস্ত্রীয় তামিল সম্মেলন কোয়েম্বাটুর শহরে অনুষ্ঠিত হয়। অত্যধিক শিল্পায়নের ফলে সমগ্র জেলা তথা শহরজুড়ে শ্রমিক সংঘগুলির সংগঠন লক্ষণীয়।
ধর্ম
ওপ্পঙ্করা স্ট্রীট এবং বিগ বাজার স্ট্রিটে অবস্থিত মসজিদ দুটি কোয়েম্বাটুর এর অন্যতম পুরাতন এবং হায়দার আলীর সমকালীন। স্থানীয় নায়ক রাজ বংশের রাজারা ১৬৪৭ খ্রিস্টাব্দে খ্রিস্টান ধর্মপ্রচারকদের গির্জা তৈরির অনুমতি দেন। বর্তমানে এই গীর্জাটি রয়েছে দূরে কারুমতমপট্টিতে। এছাড়াও ‌ কোয়েম্বাটুর শহরে রয়েছে শিখদের গুরুদ্বার এবং জৈন মন্দির।
শিক্ষা প্রতিষ্ঠান
কোয়েম্বাটুর জেলায় ১৮৭৫-৭৬ খ্রিস্টাব্দে প্রথম কলেজ, "গভর্নমেন্ট আর্ট কলেজ, কোয়েম্বাটুর" স্থাপিত হয়। ১৯১৬ খ্রিস্টাব্দে বন প্রতিপালন বিশ্ববিদ্যালয় এবং গবেষণা কেন্দ্র স্থাপিত হয়। গোপালস্বামী দুরাইস্বামী নাইডু ১৯৪৫ খ্রিস্টাব্দে জেলায় প্রথম ইঞ্জিনিয়ারিং কলেজ আর্থার হোপ কলেজ অফ টেকনোলজি প্রতিষ্ঠা করেন। পরে এই কলেজটিই কোয়েম্বাটুর গভমেন্ট কলেজ অফ টেকনোলজিতে নামান্তরিত হয়। ১৯৫১ খ্রিস্টাব্দে স্থাপিত হয় পিএসজি কলেজ অব টেকনোলজি। ভারতীয় বায়ুসেনা সৈনিকদের প্রশিক্ষিত করার জন্য কোয়েম্বাটুরে ১৯৪৯ খ্রিস্টাব্দে দ্য এয়ারফোর্স অ্যাডমিনিস্ট্রেটিভ কলেজ চালু হয়। ১৯৫০-এর দশকে চালু হয় কোয়েম্বাটুর প্রযুক্তিবিদ্যা প্রতিষ্ঠান বা সিআইটি। ১৯৬৬ খ্রিস্টাব্দে কোয়েম্বাটুর মেডিকেল কলেজ ও ১৯৭৮ খ্রিস্টাব্দে গভমেন্ট ল কলেজ চালু হয়। ১৮৬৮ খ্রিস্টাব্দে প্রতিষ্ঠিত এগ্রিকালচারাল স্কুল ১৯৭১-এ সম্পূর্ণভাবে কৃষি বিশ্ববিদ্যালয়ে পরিণত হয়। ১৯৯০ খ্রিস্টাব্দে চালু হয় সেলিম আলি পক্ষীবিজ্ঞান এবং প্রাকৃতিক ইতিহাস কেন্দ্র। ১৯৯০ এর দশকে বেশকিছু বেসরকারি ইঞ্জিনিয়ারিং কলা বিভাগ এবং বিজ্ঞান বিভাগীয় কলেজ স্থাপিত হয়। কিছু বিখ্যাত কলা ও বিজ্ঞান বিভাগীয় কলেজ হল পিএসজি কলেজ অব আর্টস অ্যান্ড সায়েন্স, ড. জি আর দামোদরন কলেজ অফ সায়েন্স, শ্রীকৃষ্ণ আর্টস অ্যান্ড সায়েন্স কলেজ।
১৮৬৭ খ্রিস্টাব্দে কোয়েম্বাটুর জেলা থেকে প্রথম একগুচ্ছ শিক্ষার্থী তামিলনাড়ু মধ্যশিক্ষা পর্ষদের আপিল করে। এই জেলায় রয়েছে কোয়েম্বাটুর এবং পোল্লাচি দুটি শিক্ষা জেলা।
জিরকোনিয়াম (IV) হাইড্রোক্সাইড
Chemical compound
জিরকোনিয়াম (IV) হাইড্রোক্সাইড, যাকে প্রায়ই হাইড্রাস জিরকোনিয়া বলা হয়। এটি একটি অসংজ্ঞায়িত উপাদান বা উপাদানের পরিবার যা বিভিন্নভাবে বর্ণনা করা হয়। এবং  সবগুলোই সাদা বর্ণের কঠিন পদার্থ এবং পানিতে কম দ্রবণীয়। এই উপকরণ ব্যাপকভাবে কঠিন আম্লিক অনুঘটক তৈরিতে ব্যবহৃত হয়।
লঘু ক্ষারীয় দ্রবণে জিরকোনিয়াম হ্যালাইড এবং নাইট্রেটের আর্দ্র বিশ্লেষণ করে জিরকোনিয়াম(IV) হাইড্রোক্সাইড তৈরি করা হয়। একটি সাধারণ প্রভাবক হলো জিরকোনিয়াম অক্সিক্লোরাইড।
শকুন
right|thumb|শকুন right|thumb|সাদাপিঠ শকুন মৃত বন্যপ্রাণী খাচ্ছে, মাসাইমারা ন্যাশনাল পার্ক, [[কেনিয়া]] শকুন (Vulture) এক প্রকার পাখি। এটি মৃত প্রাণীর মাংস খেয়ে থাকে। সাধারণত এরা অসুস্থ ও মৃতপ্রায় প্রাণীর চারিদিকে উড়তে থাকে এবং প্রাণীটির মরার জন্য অপেক্ষা করে। পাখিগুলো তীক্ষ্ণ দৃষ্টির অধিকারী শিকারী পাখিবিশেষ।
শকুনের গলা, ঘাড় ও মাথায় কোনো পালক থাকে না। প্রশস্ত ডানায় ভর করে আকাশে ওড়ে। মহীরুহ বলে পরিচিত বট, পাকুড়, অশ্বত্থ, ডুমুর প্রভৃতি বিশালাকার গাছে সাধারণত লোকচক্ষুর অন্তরালে শকুন বাসা বাঁধে। সাধারণত গুহায়, গাছের কোটরে বা পর্বতের চূড়ায় ১-৩টি সাদা বা ফ্যাকাশে ডিম পাড়ে।
পরিসংখ্যান
সারা বিশ্বে প্রায় ১৮ প্রজাতির শকুন দেখা যায়, এর মধ্যে পশ্চিম গোলার্ধে ৭ প্রজাতির এবং পূর্ব গোলার্ধে (ইউরোপ, আফ্রিকা ও এশিয়া) ঈগলের সাথে সম্পর্কিত ১১ প্রজাতির শকুন দেখা যায়। দক্ষিণ এশিয়ার দেশ বাংলাদেশে প্রায় ৬ প্রজাতির শকুন রয়েছে, এর মধ্যে ৪ প্রজাতি স্থায়ী আর ২ প্রজাতি পরিযায়ী। শকুন বা বাংলা শকুন ছাড়াও এতে আছে রাজ শকুন, গ্রীফন শকুন বা ইউরেশীয় শকুন, হিমালয়ী শকুন, সরুঠোঁট শকুন, কালা শকুন ও ধলা শকুন। তবে শুধু গ্রীফন প্রজাতির শকুনই মাঝে মাঝে দেখা যায় (পরিপ্রেক্ষিত ২০১০)। এসব প্রজাতির শকুনই সারা বিশ্বে বিপন্ন। স্থায়ী প্রজাতির মধ্যে রাজ শকুন মহাবিপন্ন। এটি ডিম থেকে বাচ্চা ফোটানোর জন্যে ঠোঁটে পাথরের টুকরো বহন করে ও ডিমের উপর নিক্ষেপ করে।
শকুনের গুরুত্ব
শকুনই একমাত্র প্রাণী, যা রোগাক্রান্ত মৃত প্রাণী খেয়ে হজম করতে পারেনি এবং অ্যানথ্রাক্স, যক্ষ্মা, খুরারোগের সংক্রমণ থেকে অবশিষ্ট জীবকুলকে রক্ষা করে। প্রসঙ্গত, অ্যানথ্রাক্স আক্রান্ত মৃতদেহ মাটিতে পুঁতে রাখলেও তা একশ বছর সংক্রমণক্ষম থাকে না।
ওষুধের ক্ষতিকর প্রভাব
ইদানীং বিভিন্ন দেশে, গবাদি পশু চিকিৎসায় ব্যবহৃত 'ডাইক্লোফেনাক' নামের ব্যথানাশক ঔষধের প্রভাবে শকুন মারা যাচ্ছে। এ কারণে ডাইক্লোফেনাক ভারত, পাকিস্তান ও নেপালে নিষিদ্ধ ঘোষিত হয়েছে।
বাংলাদেশে ডাইক্লোফেনাকের যথেচ্ছ ব্যবহারের কারণে শকুন বিলুপ্তির মুখে। একই বিষক্রিয়া দেখা গেছে কিটোপ্রোফেনের বেলাতেও। বিশেষজ্ঞদের মতে, মৃত পশুর মাংস শকুনের কোনো ক্ষতি করে না; কিন্তু ডাইক্লোফেনাক দেওয়া হয়েছে, এমন মৃত পশুর মাংস খেলে কিডনি নষ্ট হয়ে ২-৩ দিনের মধ্যে শকুনের মৃত্যু ঘটে। এ কারণে গত তিন দশকে (২০১০) উপমহাদেশে ৭৫% শকুন মারা গেছে। ১৯৮০'র দশকে সার্কভুক্ত দেশে প্রায় ৪,০০,০০,০০০ শকুনের অস্তিত্ব ছিলো, অথচ এই সংখ্যা এখন কমে মাত্র ৪০,০০০-এ এসে দাঁড়িয়েছে।
নেতাজি সুভাষ মুক্ত বিশ্ববিদ্যালয়
নেতাজি সুভাষ মুক্ত বিশ্ববিদ্যালয় (এনএসওইউ) পূর্ব ভারতের একটি মুক্ত বিশ্ববিদ্যালয়। এর প্রধান কেন্দ্র পশ্চিমবঙ্গ রাজ্যের রাজধানী কলকাতায় অবস্থিত। এটি পৃথিবীর বৃহত্তম বিশ্ববিদ্যালয়গুলির মধ্যে পঞ্চাশতম স্থানে অবস্থান করছে। এই বিশ্ববিদ্যালয়টি ভারতবর্ষের প্রথম বাংলা মাধ্যমে চালিত মুক্ত বিশ্ববিদ্যালয়, একই সঙ্গে এটি ভারতবর্ষের মুক্ত বিশ্ববিদ্যালয় গুলির মধ্যে অন্যতম সেরা একটি State University হিসাবে পরিগণিত।
শকুন
ওষুধের ক্ষতিকর প্রভাব
২০০৩ খ্রিষ্টাব্দে যুক্তরাষ্ট্রের কলেজ অব ভেটেরিনারি মেডিসিন-এর গবেষক ড. লিন্ডসে ওক তাঁর এক গবেষণায় প্রমাণ করেন, পশু চিকিৎসায় ডাইক্লোফেনাকের ব্যবহারই শকুন বিলুপ্তির অন্যতম কারণ। ভারতে প্রতি বছর ৩০% শকুন মারা যাওয়ার কারণও ডাইক্লোফেনাক।
নেতাজি সুভাষ মুক্ত বিশ্ববিদ্যালয়
নেতাজি সুভাষ মুক্ত বিশ্ববিদ্যালয় ১৯৯৭ সালে নেতাজি সুভাষচন্দ্র বসু জন্মশতবর্ষ উপলক্ষে প্রতিষ্ঠিত হয়। উডবার্ন পার্কে এর প্রধান কার্যালয়টি এক সময়ে ছিল নেতাজিরই বাসভবন। এই বিশ্ববিদ্যালয়ে পঠনপাঠনের মাধ্যম বাংলা ও ইংরেজি। যুক্তরাজ্যের মুক্ত বিশ্ববিদ্যালয় ও ইন্দিরা গান্ধী জাতীয় মুক্ত বিশ্ববিদ্যালয়ের আদর্শে স্থাপিত এই বিশ্ববিদ্যালয়ে বিভিন্ন শাখায় স্নাতক ও স্নাতকোত্তর কোর্স পড়ার সুযোগ রয়েছে। বর্তমানে পূর্বভারতের অন্যতম বৃহৎ দূরশিক্ষা প্রতিষ্ঠান এটি।
শকুন
ওষুধের ক্ষতিকর প্রভাব
এই মানবসৃষ্ট কারণে বিলুপ্তির হাত থেকে বাঁচাতে পৃথিবীর অনেক দেশেই পশু-চিকিৎসায় ডাইক্লোফেনাক ও কিটোপ্রোফেনের পরিবর্তে সমান কার্যকর, অথচ শকুন-বান্ধব 'মেলোক্সিক্যাম' নামক ঔষধ ব্যবহৃত হয়ে থাকে।
নেতাজি সুভাষ মুক্ত বিশ্ববিদ্যালয়
প্রাঙ্গণ
নিম্নলিখিত ক্যাম্পাসগুলি থেকে নেতাজি সুভাষ মুক্ত বিশ্ববিদ্যালয়ের কাজকর্ম পরিচালিত হয়:
জেনেভা বিশ্ববিদ্যালয়
ইতিহাস
১৫৫৯ সালে দুই ফরাসী সংস্কারক, জিন ক্যালভিন এবং থিওডোর ডি বেজে, জেনেভা একাডেমী প্রতিষ্ঠা করেছিলেন যার বর্তমান রূপরেখা এই বিশ্ববিদ্যালয় হিসেবে উন্মুক্ত হয়েছে। এই বিশ্ববিদ্যালয়টি আসলে ধর্মতাত্ত্বিক ও সংস্কার এর মতবাদে গড়ে উঠেছিল। যদিও পরে জ্ঞানী পণ্ডিত ও ধর্ম গুরুরা আলোর দিশা পেয়েছিলেন এখানে। কারণ এখানে বিজ্ঞান, আইন সহ দর্শনের বিভিন্ন শাখাতে অনেক নতুন নতুন জ্ঞানের উদ্ভাবন হয়েছিল। ১৬০০ থেকে ১৭০০ এর সময়ে সমস্ত কোর্স ল্যাটিন ভাষাতে পড়ানো হত। পরবর্তীতে ১৯ শতকের রাজনৈতিক ও সামাজিক উত্থান-পতনের সময় বিশ্ববিদ্যালয়টি ধর্মীয় জ্ঞান নিয়ে চর্চা ছেড়ে দেয়। যদিও বর্তমানের সমসাময়িক গবেষকরা জ্ঞানের নতুন সীমানা উন্মুক্ত করে চলেছেন বিভিন্ন বিষয়ে, যেমনঃ এক্সোপ্ল্যানেট বা সুপারকন্ডাক্টিং উপকরণের আবিষ্কার। বিশ্ববিদ্যালয়ের রেজিস্টার থেকে জানা যায়, এই বিশ্ববিদ্যালয় থেকে অনেক বিখ্যাত আইনবিদ, রাষ্ট্রনায়ক, ব্যাঙ্কার, বণিক এমনকি কারিগররাও পড়াশুনা করে পাশ করেছেন। গত ২০০৯ সালে বিশ্ববিদ্যালয়টি তার ৪৫০ বছর পূর্তি উদযাপন করে।
নেতাজি সুভাষ মুক্ত বিশ্ববিদ্যালয়
প্রাঙ্গণ
এছাড়াও নদিয়া জেলার কল্যাণীতে ১৫ একর জমিতে গড়ে উঠছে বিশ্ববিদ্যালয়ের একটি সুসংহত শিক্ষাপ্রাঙ্গণ। বর্তমানে মোট ১৬০টি পাঠকেন্দ্র বা স্টাডি সেন্টারের মাধ্যমে বিশ্ববিদ্যালয়ের পঠনপাঠন চলে। এই পাঠকেন্দ্রের সংখ্যা ভবিষ্যতে আরও বৃদ্ধি পাবে।
শকুন
আন্তর্জাতিক শকুন সচেতনতা দিবস
সারা বিশ্বে, শকুনকে বিলুপ্তির হাত থেকে বাঁচাতে প্রতি বছর সেপ্টেম্বর মাসের প্রথম শনিবার আন্তর্জাতিক শকুন সচেতনতা দিবস পালিত হয়ে থাকে।
নেতাজি সুভাষ মুক্ত বিশ্ববিদ্যালয়
অধিত বিষয়সমূহ
নিম্নলিখিত কোর্সগুলি নেতাজি সুভাষ মুক্ত বিশ্ববিদ্যালয়ে পড়ানো হয়:
পিএইচডি পাঠক্রম
এছাড়াও নেতাজি সুভাষ মুক্ত বিশ্ববিদ্যালয় বিভিন্ন সার্টিফিকেট, ডিপ্লোমা ও স্নাতকোত্তর ডিপ্লোমা কোর্স পড়িয়ে থাকে।
লাইব্রেরি
নেতাজি সুভাষ মুক্ত বিশ্ববিদ্যালয়ের কেন্দ্রীয় গ্রন্থাগারটি বিশ্ববিদ্যালয়ের গোলপার্ক শিক্ষাপ্রাঙ্গণে (তৃতীয় তল, ১৩৪/১ মেঘনাদ সাহা সরণি, কলকাতা – ৭০০০২৯) অবস্থিত। এছাড়াও বিশ্ববিদ্যালয়ের স্টাডি সেন্টারগুলিতেই গ্রন্থাগারের সুবিধা পাওয়া যায়।
শিক্ষণ পদ্ধতি
দূরশিক্ষার বিভিন্ন প্রক্রিয়ায় এই বিশ্ববিদ্যালয় শিক্ষা দান করে থাকে –
পুরস্কার
২০০৬ সালে, নেতাজি সুভাষ মুক্ত বিশ্ববিদ্যালয় শিক্ষাগত উৎকর্ষের কারণে কমনওয়েলথ অফ লার্নিং কর্তৃক এক্সিলেন্স ইন ডিসটেন্স এডুকেশন অ্যাওয়ার্ড বা দূরশিক্ষা উৎকর্ষ পুরস্কারে ভূষিত হয়।
অজয় ঘটক
অজয় ঘটক একজন ভারতীয় পদার্থবিজ্ঞানী এবং পদার্থবিজ্ঞানের পাঠ্যপুস্তকের লেখক।
অজয় ঘটক ১৭০ টিরও বেশি গবেষণা পত্র এবং ২০ টিরও বেশি বই লিখেছেন (নীচে নির্বাচিত প্রকাশনা দেখুন)। অপটিক্স শীর্ষক তাঁর স্নাতক পাঠ্যপুস্তকটি চীনা এবং ফার্সিতে অনুবাদ করা হয়েছে এবং ইনহোমোজেনিয়াস অপটিকাল ওয়েভগাইড এরও (অধ্যাপক সোধার সহলেখক) চীনা এবং রাশিয়ান ভাষায় অনুবাদ করা হয়েছে।
১৯৯৫ সালে তিনি "অপটিক্স শিক্ষায় বিশিষ্ট সেবার জন্য এবং গ্রেডিয়েন্ট ইনডেক্স মিডিয়া, ফাইবার এবং ইন্টিগ্রেটেড অপটিক্যাল ডিভাইসগুলির প্রচারের বৈশিষ্ট্যসমূহ বোঝার ক্ষেত্রে তাঁর অবদানের জন্য" অপটিকাল সোসাইটি অফ আমেরিকা এর ফেলো নির্বাচিত হন।
শিক্ষা
তিনি দিল্লি বিশ্ববিদ্যালয় থেকে এম.এসসি এবং কর্নেল বিশ্ববিদ্যালয় থেকে পিএইচডি করেছেন। অধ্যাপক ঘটক ১৯৬৬ সালে দিল্লির ইন্ডিয়ান ইনস্টিটিউট অফ টেকনোলজিতে যোগদান করেন। তিনি ২০০৭ সালে দিল্লি আইআইটি থেকে পদার্থবিজ্ঞানের ইমেরিটাস অধ্যাপক হিসাবে অবসর গ্রহণ করেন।
অধ্যাপক ঘটক এখন তাঁর বই লেখার জন্য এবং ভারতের ও আন্তর্জাতিক বিভিন্ন বিশ্ববিদ্যালয় এবং কলেজগুলিতে বিশেষ অতিথি লেকচারার হিসাবে তাঁর সময় ব্যয় করেন। সাম্প্রতিক বছরগুলিতে, তিনি আলবার্ট আইনস্টাইন এর প্রতিভাকে বৃহত্তর জনগণের কাছে আনতে গভীর আগ্রহের সাথে কাজ করছেন এবং "টিইডিএক্স"-এ বক্তব্য উপস্থাপনের জন্য ২০১৭ সালে "আইনস্টাইনের মনের ভিতরে"  অনুষ্ঠানে আমন্ত্রিত হয়েছিলেন।
আল-আকবর মসজিদ
এই সময়ের সুরবায়ার মেয়র সোয়েনার্তো সোয়েমপ্রাভিওর ধারণার পরে, ১৯৫৫ সালের ৪ আগস্ট মাটি খননের সূচনা হয়েছিল। ইন্দোনেশিয়ার উপরাষ্ট্রপতি ট্রাই সুত্রীস্নো প্রথম পাথর বসানোর মাধ্যমে এই নির্মাণকাজটি চিহ্নিত করেছিলেন। ১৯৯৭ সালের এশীয় আর্থিক সঙ্কটের কারণে যদিও নির্মাণটি সাময়িকভাবে স্থগিত করা হয়েছিল, কিন্তু ১৯৯৯ সালে নির্মাণটি পুনরায় শুরু হয়েছিল। আর ২০০০ সালে এর নির্মাণ কাজটি শেষ হয়েছিল। ২০০০ সালের ১০ নভেম্বর উদ্বোধন করেন ইন্দোনেশিয়ার রাষ্ট্রপতি কেএইচ আবদুররহমান ওয়াহিদ।
ক্ষেত্রের দিক থেকে, ভবন এবং সহায়ক সুবিধাগুলি মিলিতভাবে বর্গমিটার প্রশস্ত। ভবনের দৈর্ঘ্য হলো  এবং প্রস্থ । এটির ছাদে চারটি ছোট গম্বুজ এবং একটি মিনার দ্বারা সমর্থিত একটি বৃহৎ প্রভাবশালী গম্বুজ রয়েছে। এই গম্বুজটির অনন্যতা হলো এটির আকারে যা প্রায়  উচ্চতা সম্পন্ন, যা ১.৫ স্তর সহ প্রায় অর্ধেক ডিমের অনুরূপ। গম্বুজটি ঢাকতে, একটি পণ্য ব্যবহার করা হয়েছিল, যা মালয়েশিয়ার শাহ আলমের সেলানগর গ্র্যান্ড মসজিদের মতো আরও কয়েকটি মসজিদের জন্য ব্যবহৃত হয়েছিলো। এই বিশাল মসজিদের অন্যান্য বৈশিষ্ট্যগুলির মধ্যে রয়েছে মসজিদের উঁচু এবং বড় কক্ষগুলির প্রবেশদ্বার এবং এর মিহরাব, যেটি ইন্দোনেশিয়ার বৃহত্তম।
স্থাপত্য
সুরবায়ার সেপুলুহ নোপেম্বার ইনস্টিটিউট অব টেকনোলজির (আইটিএস) একটি দল, যাদের ইন্দোনেশিয়ার বড় মসজিদ নির্মাণের পূর্ব অভিজ্ঞতা রয়েছে এমন বিশেষজ্ঞ পরামর্শদাতাদের সাথে স্থাপত্য নকশাটি তৈরি করেছিলেন। ন্যূনতম স্তরের দৃঢ়তার সাথে জমির অস্থির পরিস্থিতি দেওয়ার মাধ্যমে, এই নির্মাণের ভিত্তিটি অভ্যন্তরীণ বা পাকুবুমি ভিত্তি ব্যবস্থার সাহায্যে পরিচালিত হয়েছিলো। মসজিদটির ভিত্তি স্থাপনের জন্য ২০০০ টিরও কম খুটি বসানো হয়েছে।
মেঝেটি চারপাশের অবস্থানের স্থল পৃষ্ঠ থেকে ৩ মিটার উচ্চতায় নকশা করা হয়েছিল। যাইহোক, নকশায় পরবর্তী পরিবর্তন প্রয়োগের পরে, ভূগর্ভস্থ কক্ষটি বেসমেন্ট হিসাবে ব্যবহার করা হতো, এবং বেসমেন্টের (১ম তলা) উপরে তলাটি খুঁটি (ভাসমান তল সিস্টেম) দ্বারা সমর্থিত ছিল। তলার কাজটি সাইট কাস্টিং সিস্টেমের সাহায্যে তৈরি করা হয় এবং প্রিকাস্ট কংক্রিট দিয়ে তৈরি করা হয়, যেখানে মিটার এবং ১৫ সেমি মাপের আয়তক্ষেত্রাকার মেঝের প্লেট রয়েছে।
ছাদের কাঠামো প্রস্তুতের জন্য, একটি ভেরেনডিয়াল সিস্টেমের সাথে মরীচি কংক্রিট (রিংবল্ক) ব্যবহার করা হয়েছিলো, যা নিচতলার (১ম তলা) সাথে উচ্চতায় কাঠামোগত কলামগুলিকে সংযুক্ত করে। এই রিংবল্কটি কলাম ছাড়াই  প্রসারিত করে, যাতে মেঝেটি কলামগুলির দ্বারা পৃথক করা না যায়। সুতরাং উপাসকদের সুবিধার্থে মণ্ডলীর কক্ষটি বিভাগ বা কলাম দ্বারা পৃথক করা হয় নি।
অ্যান্ডিল ফেহলাকওয়াইও
অ্যান্ডিল লাকি ফেহলাকওয়াইও (Andile Phehlukwayo; জন্ম: ৩ মার্চ, ১৯৯৬) ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া ক্রিকেটে ডলফিন্স, কোয়াজুলু-নাটাল, কোয়াজুলু-নাটাল অনূর্ধ্ব-১৯, দক্ষিণ আফ্রিকা অনূর্ধ্ব-১৯ দলে খেলেছেন। দলে তিনি মূলতঃ অল-রাউন্ডারের দায়িত্ব পালন করছেন। বামহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন অ্যান্ডি ডাকনামে পরিচিত অ্যান্ডিল ফেহলাকওয়াইও।
প্রারম্ভিক জীবন
ডারবানের গ্লেনউড হাইস্কুলের বৃত্তিধারী ছাত্র তিনি। দক্ষিণ আফ্রিকার পক্ষে ফিল্ড হকিতে অংশ নিয়েছিলেন। নিজ অভিভাবক রোজমেরি ডিজমোরের প্রণোদনায় ক্রিকেটের দিকে ঝুঁকে পড়েন। তার মা ঘরোয়া পর্যায়ে ঝিয়ের কাজ করতেন।
২০১৪ সালের আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলের প্রতিনিধিত্ব করেন। কিন্তু একটিমাত্র খেলায় অংশ নিয়েছিলেন তিনি। এছাড়াও, ২০১৪ সালের চ্যাম্পিয়ন্স লীগ টি২০-তে খেলেছেন তিনি। ২০১৫ সালের আফ্রিকা টি২০ কাপে কোয়াজুলু-নাটাল ক্রিকেট দলের পক্ষে অংশগ্রহণ করেন।
আন্তর্জাতিক ক্রিকেট
২০ বছর বয়সে সেপ্টেম্বর, ২০১৬ তারিখে অস্ট্রেলিয়ার বিপক্ষে ওডিআই সিরিজে তাকে অন্তর্ভুক্ত করা হয়। কিন্তু, ২৫ সেপ্টেম্বর, ২০১৬ তারিখে বেনোনিতে সফরকারী আয়ারল্যান্ডের বিপক্ষে তার ওডিআই অভিষেক ঘটে। এরপর জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিকে তাকে মনোনীত করা হয়। এরপর ২০ জানুয়ারি, ২০১৭ তারিখে সেঞ্চুরিয়নে তার টি২০আইয়ে অভিষেক ঘটে। এছাড়াও, স্বাগতিক ইংল্যান্ডে অনুষ্ঠিতব্য ২০১৭ সালের আইসিসি চ্যাম্পিয়ন্স ট্রফি দলেরও অন্যতম সদস্য তিনি।
ফরাশগঞ্জ
ফরাশগঞ্জ বাংলাদেশের রাজধানী ঢাকার একটি এলাকা। "ফরাসি" ও "গঞ্জ" দুটি শব্দ থেকে ফরাশগঞ্জ নামের উৎপত্তি। এই এলাকার পূর্ব নাম ছিল "ফ্রেন্সগঞ্জ"।
ইতিহাস
ফরাশগঞ্জ শব্দের আক্ষরিক অর্থ হলো ফরাসিদের গঞ্জ বা বাণিজ্যিক কেন্দ্র। আঠারো শতকে ঢাকার ফরাসি বণিকদের বাণিজ্যিক কেন্দ্র ছিল ফরাশগঞ্জ। ১৭৪০ সালে ফরাসি ইস্ট ইন্ডিয়া কোম্পানি ঢাকায় তাদের কার্যক্রম শুরু করে ও নওয়াজিশ মোহাম্মদ খানের অনুমতি নিয়ে আহসান মঞ্জিল প্রাসাদের নিকটে তাদের "কুঠি" স্থাপন করে। ১৭৫০ সালে ইংরেজ মালিকানাধীন একটি কারখানা দখল করে এ জায়গায় বসতি স্থাপন করে। এই সময় ফরাসিরা ব্রিটিশদের সাথে একটি কারখানা নিয়ে ছোটখাট দ্বন্দ্বে জড়িয়ে পড়ে। কিন্তু নায়েব নাজিম জসরত খানের মধ্যস্থতায় গোলমাল মিটিয়ে নেয়। ১৭৫৭ সালে বাংলায় ইংরেজ শাসন শুরু হওয়ার পূর্বেই এই কারখানার নাম ঢাকা কারখানা করা হয়। ১৭৮০ সালে এখানে ফরাসি বাজার প্রতিষ্ঠিত হয়। ফরাসিরা এখানে হলুদ, আদা, রসুন ও মরিচের পাইকারি বাজার প্রতিষ্ঠা করে। ফরাসিরা এখানে বসবাসের জন্য রূপলাল হাউজের মতো কিছু অসাধারণ স্থাপত্যশৈলীর দালানকোঠা নির্মাণ করে।
দর্শনীয় স্থান
ফরাশগঞ্জে বেশকিছু ঐতিহাসিক অট্টালিকা রয়েছে, যার অধিকাংশই জরাজীর্ণ। এর মধ্যে বুড়িগঙ্গা নদী তীরের রূপলাল হাউজ অন্যতম। তবে রক্ষণাবেক্ষণের অভাবে ও অবৈধ দখলদারদের কারণে এই সুরম্য দ্বিতল বাড়িটি ধ্বংসের দ্বারপ্রান্তে দাঁড়িয়ে। উনিশ শতকে নির্মিত অলঙ্কৃত বাঁকানো ঝুলবারান্দার বড়বাড়িটিও প্রায় ধ্বংসপ্রাপ্ত।
ফরাশগঞ্জে আরেকটি দর্শনীয় স্থান লোহারপুল। এটি তখনকার সময়ের অসাধারণ স্থাপত্যের নিদর্শন বহন করে। এছাড়া ১৮৩২ সালে ঢাকার কালেক্টর ওয়াল্টার ঢাকা থেকে নারায়ণগঞ্জ যাতায়াতের সুবিধার জন্য সূত্রাপুর খালের ওপর একটি ঝুলন্ত সেতু নির্মাণ করেন।
হাওড়া সেতু
হাওড়া সেতু বা হাওড়া ব্রিজ (সরকারি নাম রবীন্দ্র সেতু) হুগলি নদীর উপর অবস্থিত কলকাতা ও হাওড়া শহরের মধ্যে সংযোগরক্ষাকারী সেতুগুলির মধ্যে অন্যতম। হাওড়া সেতু ভারতের পশ্চিমবঙ্গের হুগলি নদীর উপর অবস্থিত বড় খিলানযুক্ত একটি ঝুলন্ত সেতু৷ সেতুটি ১৯৪৩ সালে অনুমোদিত হয় এবং ১৯৪৫ সালে পুরাতন পনটুন সেতুর বদলে বহির্বাহু সেতুটির উদ্বোধন হয়। ১৯৬৫ সালের ১৪ জুন সেতুটির নাম পরিবর্তন করে রবীন্দ্রনাথ ঠাকুরের নামে রবীন্দ্র সেতু রাখা হয়। রবীন্দ্র সেতু বঙ্গোপসাগরীয় প্রবল ঝড়ঝঞ্জাগুলি সহ্য করতে সক্ষম। এই সেতু দিয়ে দৈনিক ৮০,০০০ যানবাহনও প্রায় ১০ লক্ষ পথচারী চলাচল করে। এই জাতীয় সেতুগুলির মধ্যে রবীন্দ্র সেতু বিশ্বে ষষ্ঠ বৃহত্তম।
প্রথম প্রস্তাব
ব্রিটিশ প্রশাসন ১৮৫৫-৫৬ সালে প্রথম একটা সেতুর কথা ভেবেছিল। তৈরি হয়েছিল কমিটিও। কারণ, তত দিনে নদীর দু’পাড়েই জাঁকিয়ে বসেছে রিটিশদের কারবার। তৈরি হচ্ছে নতুন নতুন কারখানা। তাই হাওড়া-কলকাতার জন্য একটি সেতু এ বার দরকার। ১৮৫৫-এর সেতু কমিটি চর্চা শুরু করলেও কোনও এক অজ্ঞাত কারণে বছর চারেক পর ১৮৫৯-৬০ সালে সেতু নির্মাণের প্রস্তাব ঠান্ডা ঘরে পাঠিয়ে দেওয়া হয়।
১৮৬২ সালে বাংলা সরকার ইস্ট ইন্ডিয়া রেলওয়ে কোম্পানির চিফ ইঞ্জিনিয়ার জর্জ টার্নবুলকে হুগলি নদীর উপর একটি ব্রিজ নির্মাণের সম্ভাব্যতা যাচাইয়ের উপর পরীক্ষা-নিরীক্ষার জন্য বলেন৷ ২৯ মার্চ তিনি প্রয়োজনীয় নকশা এবং উপাত্তসমূহ উপস্থাপন করেন৷ কিন্তু সে সময়ে ব্রিজটি নির্মাণ করা হয়নি৷
ভাসমান সেতু
আট বছর পর ঠিক হয়, একটি সেতু তৈরি করতে হবে। ত়ৎকালীন বাংলার লেফটেন্যান্ট গভর্নর সিদ্ধান্ত নেন, সেতু নির্মাণের যাবতীয় দায়িত্ব সরাসরি সরকারের হাতে থাকবে না। ১৮৭১ সালে তৈরি হয় একটি ট্রাস্ট। সেই ট্রাস্টের অধীনেই হাওড়ার প্রথম ভাসমান সেতু নির্মাণের ভার দেওয়া হয়।
নদীর ওপর ছিল পন্টুন ব্রিজ বা ভাসমান সেতু। নিচে নৌকা, উপরে পাটাতন। মাঝ বরাবর খুলে দেওয়ার ব্যবস্থা। লম্বায় ১৫২৮ ফুট, ৪৮ ফুট চওড়া। দুপাশে সাত ফুটের ফুটপাত। জাহাজ-স্টিমার চলাচলের জন্য সেতুর মাঝখানে ২০০ ফুট খুলে দেওয়া যেত। স্টিমার এলেই সেতু বন্ধ। ভোঁ ভোঁ শব্দ করে স্টিমার পেরিয়ে যাবে, তার পর আবার খুলবে সেতু। পুরনো হাওড়া ব্রিজের নকশা বানিয়েছিলেন ব্র্যাডফোর্ড লেসলি। ব্রিটিশ শাসনে রেল কোম্পানির খ্যাতনামা কারিগর। ভারতের বহু বড় রেলসেতুর নকশা তিনিই বানিয়েছিলেন। যেমন, ব্যান্ডেল ও নৈহাটির মধ্যে জুবিলি ব্রিজ। লেসলি ব্রিটেন থেকে এসে সেতু নির্মাণের এলাকা ঘুরে দেখে গিয়েছিলেন। ফিরে গিয়ে তৈরি করেন নকশা।
১৮৭১ সালে বাংলার ছোটলাট যখন ‘হাওড়া ব্রিজ অ্যাক্ট’ তৈরি করেছিলেন, তখনই সেতু পেরোতে টোল বসানো হয়েছিল। টোলের টাকাতেই চলত সেতুর রক্ষণাবেক্ষণের কাজ। ১৮৭১-এ আইন হওয়ার পর লেসলিকেই সেতু নির্মাণের ভার দেওয়া হয়। তিনি বিলেতে ফিরে গিয়ে সেতুর ডেক এবং ভাসমান সমতল ‘নৌকা’ বানানোর কাজ শুরু করালেন। জাহাজে সেই মাল পৌঁছল কলকাতা বন্দরে। তার পরে একে একে সমতল নৌকার উপর পর পর ডেকগুলি জুড়ে তৈরি হল প্রথম হাওড়া সেতু। ১৮৭৪ সালে যান চলাচলের জন্য খুলে দেওয়া হয় সেই সেতু। অর্থাৎ ১৮৫৫ সালে ব্রিটিশ প্রশাসন যা পরিকল্পনা করেছিল, তা রূপায়িত হল ১৯ বছর পর।
সে সময় পন্টুন ব্রিজ তৈরি করতে লেসলি সাহেবের সংস্থাকে দিতে হয়েছিল ২২ লক্ষ টাকা। সেতু থেকে সর্বমোট টোল আদায় হয়েছিল ৩৪ লক্ষ ১১ হাজার টাকা। বছরে কমপক্ষে দেড় লক্ষ টাকা টোল আদায় হয়েছে সে সময়। তবে ভাসমান সেতুর সবচেয়ে বড় বাধা হয়ে দাঁড়িয়েছিল জাহাজ-স্টিমার যাতায়াতের ব্যবস্থা করা। জাহাজ গেলেই গাড়ি চলাচলের জন্য সেতু বন্ধ হয়ে যেত। যানজটের বহরও বাড়ত দিনের বেশির ভাগ সময়। কারণ, দিনের বেলাতেই কেবলমাত্র সেতু খোলা যেত। এই ব্যবস্থা চলে ১৯০৬ সাল পর্যন্ত। তার পর রাতেও জাহাজের জন্য সেতু খুলে দেওয়ার ব্যবস্থা হয়। তাতে আগে যেখানে দিনে ২৪ বার সেতু খুলতে হত, তা কমে যায়। দিনে মাত্র চার বার সেতু খুললেই কাজ মিটে যেত। বন্দরের নথি বলছে, ১৯০৭-০৮ সালে হাওড়া ব্রিজের মাঝখান দিয়ে ৩০২০টি জাহাজ-স্টিমার-লঞ্চ গিয়েছিল। তবে রাতে জাহাজ চলাচলের ব্যবস্থা হলেও যানজটের সমাধান হচ্ছিল না। ফলে সে সময় থেকেই হাওড়াতে একটি নতুন সেতু নির্মাণের প্রয়োজনীয়তা অনুভব করতে থাকে ব্রিটিশ প্রশাসন।
সেতুর পরিকল্পনা
১৯০৬ সালে বন্দর কর্তৃপক্ষ বন্দরের চিফ ইঞ্জিনিয়ার জন স্কট, ইস্ট ইন্ডিয়ান রেলওয়ের চিফ ইঞ্জিনিয়ার আর এস হায়েট এবং কলকাতা পৌরসংস্থার চিফ ইঞ্জিনিয়ার ডাব্লিউ বি ম্যাকাবে এর নেতৃত্বে একটি কমিটি নিয়োগ করে৷ চিফ ইঞ্জিনিয়ারদের নেতৃত্বাধীন কমিটি প্রয়োজনীয় তথ্য-উপাত্ত উপস্থাপন করে৷ সকল তথ্য-উপাত্তের ভিত্তিতে নদীটির উপর একটি ভাসমান সেতুর বদলে একটি বহির্বাহু সেতু নির্মাণের সিদ্ধান্ত গ্রহণ করা হয়৷ এই পরিকল্পনা মোটেই পছন্দ হয়নি লেসলির। কারণ, তখনও পর্যন্ত পৃথিবীতে তিনটি মাত্র বহির্বাহু সেতু বানানো হয়েছে। নতুন প্রযুক্তি নিয়ে ভারতে পরীক্ষানিরীক্ষা করতে চাননি তিনি। এর মধ্যেই ১৯১৭ সালে বহির্বাহু সেতু প্রযুক্তিতে তৈরি কানাডার পোঁ দ্য কেবেক সেতু ভেঙে পড়েছিল। লেসলি সাহেব নতুন একটি ভাসমান সেতুর পক্ষেই মত দিয়েছিলেন। একই মতামত ছিল পোর্ট কমিশনারেরও। কারণ, বন্দরের কাছে সেতুতে গরুর গাড়ি চলাচলের চেয়ে বিলেত থেকে আসা জাহাজ চলাচল আরও বেশি জরুরি ছিল।
প্রাথমিক কমিটি গঠনের পর ১৯১১ সালে নতুন হাওড়া সেতু নির্মাণের নকশা চাওয়া হয়। পরের বছর সারা বিশ্ব থেকে ৯টি সংস্থা ১৮টি নকশা জমা দেয়। কিন্তু সব ক’টি নকশাই ছিল বাসকুল মডেলে। অর্থাৎ সেতুর মাঝ বরাবর খোলা রাখার ব্যবস্থা রেখেছিল সব সংস্থাই। এর মধ্যে এসে পড়ে প্রথম বিশ্বযুদ্ধ। ব্রিটিশরা নতুন কোনও পরিকাঠামো প্রকল্প থেকে সরে আসে। ১৯১৭ থেকে ১৯২৭ পর্যন্ত যুদ্ধের কবলে পড়ে অর্থনীতিও ধাক্কা খায়। এ দেশে আমদানি কমতে থাকে। ফলে নতুন করে কোনও প্রকল্প হাতে নেওয়ার ক্ষেত্রে রক্ষণাত্মক হয়ে পড়ে ব্রিটিশ প্রশাসন। ১৯২১ সালে ফাইল ঝেড়ে ফের চর্চা শুরু হয়।
আর তা শুরু হতেই সামনে এসে পড়ে পোর্ট কমিশনার আর রেলওয়ে চিফ ইঞ্জিনিয়ারের ভিন্ন মতের কথা। এক জন পন্টুন ব্রিজ চান তো অন্য জন বহির্বাহু সেতু। ব্রিটিশ প্রশাসন একটি মধ্যপন্থা বার করেন। ১৯২১ সালে রাজেন্দ্রনাথ মুখোপাধ্যায়কে মাথায় রেখে একটি কমিটি গড়ে দেন। তিনি তখন মার্টিন অ্যান্ড কোম্পানির অন্যতম মালিক। কমিটির সদস্য তৎকালীন কলকাতা বন্দরের চেয়ারম্যান ক্লিমেন্ট হিন্ডলে, চিফ ইঞ্জিনিয়ার জে ম্যাগ্লাসান। কমিটি তৎকালীন বিশিষ্ট ইঞ্জিনিয়ার বেসিল মট-এর পরামর্শ গ্রহণ করেন। স্যর বেসিলই প্রথম ‘সিঙ্গল স্প্যান আর্চড ব্রিজ’-এর প্রস্তাব করেন। ১৯২২ সালে আর এন মুখার্জি কমিটি চূড়ান্ত রিপোর্ট পেশ করে। তাতে যাবতীয় বিতর্ক সরিয়ে বহির্বাহু সেতু নির্মাণের সুপারিশ করা হয়। ঠিক হয়, এমন প্রযুক্তি হবে যাতে সেতুর নীচ দিয়ে অনায়াসে জাহাজ-স্টিমার যাতায়াত করতে পারবে।
১৯২৬-এ পাস হয় ‘দ্য নিউ হাওড়া ব্রিজ অ্যাক্ট’। সম্ভবত দেশের প্রথম সেতু হাওড়া ব্রিজ, যার নির্মাণ, রক্ষণাবেক্ষণ ইত্যাদি আইনসিদ্ধ। আইন পাস তো হলই, এর পর ১৯৩০ সালে ১৫ মার্চ বাংলার গভর্নর বৈঠক ডেকে সেতু নির্মাণের জন্য এগিয়ে যাওয়ার নির্দেশ দেন।
১৯৩৫ সালে নতুন হাওড়া ব্রিজের আইন সংশোধিত হয় এবং পরের বছর ব্রিজটি নির্মাণের কাজ শুরু করা হয়৷
নির্মাণ
সেতু নির্মাণে সাড়ে ২৩ হাজার টন ইস্পাত দিয়েছিল টাটা আয়রন অ্যান্ড স্টিল কোম্পানি এবং এটি সম্ভবত ভারতের প্রথম মেক ইন ইন্ডিয়া প্রকল্প।
সেতুর ফ্যাব্রিকেটর কোম্পানি ছিল ব্রেথওয়েট, বার্ন অ্যান্ড জেসপ (বিবিজে) । ১৯৩৭-এ ব্রিজ তৈরি শুরু হয়, কাজ শেষ হয় ১৯৪২-এর অগস্টে। ১৯৪৩-এর তেসরা ফ্রেব্রুয়ারিতে তা জনসাধারণের জন্য খুলে দেওয়া হয়।
কলকাতা ও হাওড়া জেলার মধ্যে চলাচলের ক্ষেত্রে হাওড়া ব্রিজ একটি অন্যতম গুরুত্বপূর্ণ ভূমিকা পালন করে৷ প্রতিদিন ব্রিজটির উপর দিয়ে প্রায় ১,৫০,০০০ জন পথযাত্রী এবং ১,০০,০০০ গাড়ি চলাচল করে থাকে৷
অপতথ্যের বিস্তার
অপতথ্যের বিস্তার বলতে কোনও সত্যকে গোপন করার জন্য কিংবা জনমানুষকে বিভ্রান্ত ও বিপথগামী করে জনমতের উপর প্রভাব বিস্তারের উদ্দেশ্যে ইচ্ছাকৃতভাবে ভুল বা মিথ্যা তথ্য প্রায়শই কূটকৌশলে ও গোপনে গুজবের আকারে ছড়িয়ে দেওয়ার ঘটনাটিকে বোঝায়।  একে ইংরেজি ভাষায় "ডিজ-ইনফর্মেশন" (disinformation) বলে। অপতথ্যের বিস্তারের সাথে ভুল তথ্যের বিস্তারের (ইংরেজি মিস-ইনফর্মেশন Misinformation) পার্থক্য আছে। ভুল তথ্যের বিস্তার ইচ্ছাকৃত বা অনিচ্ছাকৃত দুই ভাবেই ঘটতে পারে। যখন কোনও জ্ঞাত ভুল তথ্য বা মিথ্যা তথ্য পূর্বপরিকল্পিতভাবে উদ্দেশ্যপ্রণোদিতভাবে ও ইচ্ছাকৃতভাবে  ছড়িয়ে দেওয়া হয়, তখন সেটি অপতথ্যের বিস্তারে রূপ নেয়, অর্থাৎ অপতথ্যের বিস্তার হল ভুল তথ্যের বিস্তারের একটি উপশাখা।  একটি অপেক্ষাকৃত বিস্তারিত একটি সংজ্ঞা অনুযায়ী অপতথ্যের বিস্তার হল এক ধরনের "শত্রুতামূলক প্রচারাভিযান যেখানে একাধিক কূটতার্কিক কৌশল ও জ্ঞান আহরণের রূপকে অস্ত্রে রূপান্তরিত করা হয় (যার মধ্যে কেবল মিথ্যাই নয়, বরং সত্য, অর্ধসত্য ও মূল্যবোধ-বিজড়িত রায় অন্তর্ভুক্ত) যার উদ্দেশ্য পরিচয়ভিত্তিক বিতর্কগুলিকে বিবর্ধিত করা ও এভাবে প্রতিপক্ষকে ঘায়েল করে নিজের স্বার্থসিদ্ধি করা।" অপতথ্যের বিস্তারকে উদ্দেশ্যপ্রণোদিত প্রচারণা বা প্রোপাগান্ডার একটি অপেক্ষাকৃত নিকৃষ্ট রূপ হিসেবেও গণ্য করা যায়। যেখানে উদ্দেশ্যপ্রণোদিত প্রচারণার লক্ষ্য হল বিশেষ স্বার্থান্বেষী গোষ্ঠী যেমন কোনও অগণতান্ত্রিক সরকার বা কর্পোরেশনের স্বার্থে গণযোগাযোগ প্রক্রিয়া ব্যবহার করে সার্বজনিক বলয়ে আলোচ্য বিষয়গুলিকে ছেঁকে নিয়ে সেগুলিকে নির্দিষ্ট কাঠামো ও ছকে বেঁধে রাখা, সেখানে অপতথ্যের বিস্তার হল ইচ্ছাকৃতভাবে সার্বজনিক বলয়ে মিথ্যা তথ্য প্রবিষ্ট করা।
আবু ইসহাক প্রথম ইবরাহিম
আবু ইসহাক ইবরাহিম প্রথম (أبو إسحاق إبراهيم) ছিলেন ইফ্রিকিয়ার হাফসীয় আমির (১২৭৯-১২৮৩)।
প্রারম্ভিক জীবন (১২৭৯ পর্যন্ত)
ইবরাহিম ছিলেন আবু যাকারিয়া ইয়াহিয়া এবং রুওয়াইদা নামে তার এক উপপত্নী ঔরসজাত সন্তান। এভাবে তিনি ছিলেন প্রথম মুহাম্মাদ মুস্তানসিরের ছোট সৎ ভাই। ১৪ শতকের ইতিহাসবিদ ইবনে খাতিব তাকে বাদামী ত্বক এবং মনোরম বৈশিষ্ট্য সহ গড় উচ্চতা কিন্তু অতিরিক্ত ওজনের বলে বর্ণনা করেছেন।
মুস্তানসির ক্ষমতায় আসার পর, ইবরাহিমকে ঘনিষ্ঠ নজরদারির মধ্যে রাখা হয়েছিল কিন্তু ১২৫৩ সালে তিনি জারাইয়া শহরে (সেতিফের কাছাকাছি) পালিয়ে যান যেখানে তিনি যাযাবর ছাওয়াইদা উপজাতিদের কাছে আশ্রয় নেন। এখানে তিনি নিজেকে শাসক ঘোষণা করেন এবং একটি বিদ্রোহ শুরু করেন এবং গ্যাবেসের দিকে অগ্রসর হওয়ার প্রস্তুতি শুরু করেন, কিন্তু তার কিছু মিত্র তাকে পরিত্যাগ করে এবং তাকে তিলিমসান ফিরে যেতে হয়, সেখান থেকে তিনি গ্রানাডায় পালিয়ে যান এবং প্রথম মুহাম্মদ তাকে অভ্যর্থনা জানান। মুস্তানসিরের মৃত্যুর পর, তিনি ইফ্রিকিয়ায় ফিরে আসেন এবং ১২৭৯ সালে ওয়াসিককে উৎখাত করেন।
শাসনের সময়কাল (১২৭৯-১২৮৩)
ক্ষমতা পাওয়ার পর ইবরাহিম তার পাঁচ ছেলেকে মুক্ত করেন, যাদেরকে মুস্তানসির বন্দী করেছিলেন। এরপর তিনি তার পূর্বসূরি দ্বিতীয় ইয়াহিয়া ওয়াসিককে তার তিন পুত্রের সাথে বন্দী করেন, যাকে তিনি শীঘ্রই হত্যা করেন। তার ভাই বা ভ্রাতুষ্পুত্রের পরিবর্তে তার পিতার উত্তরসূরি হিসাবে তার ভূমিকার উপর জোর দিতে তিনি খলিফা উপাধি গ্রহণ করেননি কিন্তু তার পিতার আমির হওয়ার দাবিকে পুনরুজ্জীবিত করেছিলেন।
ইবরাহিমের শাসনামলে হাফসীয় রাজ্য ইতালীয় রাজ্যগুলির সাথে ভাল কূটনৈতিক এবং বাণিজ্যিক সম্পর্ক বজায় রেখেছিল। তারা নেপলসের প্রথম চার্লসের পাশাপাশি জেনোয়া এবং ভেনিসের প্রজাতন্ত্রের প্রতি রাজস্ব নিবেদন করে। তিনি তার পশ্চিম করদরাজ্য তিলিমসানের ইয়াঘমুরাসেন ইবনে জিয়ানের সাথে সম্পর্ক জোরদার করেছিলেন, এমনকি ইবনে জিয়ানের পুত্র এবং উত্তরাধিকারীর সাথে তার কন্যার বিয়ে দিয়েছিলেন।
১২৮২ সালে কনস্টান্টিনের গভর্নর ইবনে ওয়াজির বিদ্রোহ ঘোষণা করেন, তিনি আরাগনের তৃতীয় পিটারের কাছ থেকে সামরিক সমর্থন পেয়েছিলেন। তবে আরাগোনিজ সৈন্যরা কোলোতে অবতরণ করার সময়, ইবনে ওয়াজির ইবরাহিমের পুত্র ও বেজাইয়ার গভর্নর ইবনে ফারিসের কাছে পরাজিত ও নিহত হন।
উৎখাত
ইব্রাহিম তার অঞ্চলগুলির দক্ষিণে একটি বিদ্রোহের দ্বারা উৎখাত হয়েছিলেন যেটিতে আরাগোনিজ সমর্থন থাকতে পারে। আহমাদ বিন মারজুক বিন আবু উমারা (ইবনে আবু উমারা নামে পরিচিত) ছিলেন মসিলা থেকে এবং এর আগে তিনি মরোক্কোর মাকিল আরবদের মধ্যে নিজেকে মাহদী হিসাবে প্রমাণ করার চেষ্টা করেছিলেন। ১২৮২ সালে তিনি ত্রিপোলি অঞ্চলে ছিলেন, যেখানে দ্বিতীয় ইয়াহিয়া ওয়াসিকের একজন প্রাক্তন রক্ষক তাকে আল-ফাদল হিসাবে প্রমাণ করার চেষ্টা করেছিলেন, যিনি প্রাক্তন খলিফার পুত্র ছিলেন এবং প্রকৃতপক্ষে ইব্রাহিম তার পিতার সাথে তার মৃত্যুদন্ড কার্যকর করেছিলেন। স্থানীয় উপজাতিরা তার সমর্থনে একত্রিত হয়েছিল এবং যদিও তিনি ত্রিপোলি দখল করতে সক্ষম হননি, কিন্তু গেবস তার জন্য দরজা খুলে দিয়েছিল। তিনি গাফসা, তারপর কাইরুয়ান এবং স্ফ্যাক্স দখল করেন এবং খলিফা ঘোষণা করেন। ইব্রাহিমের পুত্র আবু জাকারিয়ার অধীনে তার বিরুদ্ধে প্রেরিত একটি বাহিনী যুদ্ধ ছাড়াই ছত্রভঙ্গ হয়ে যায়। ১২৮৩ সালের জানুয়ারী মাসে তিউনিসকে আতঙ্কিত করে ইব্রাহিম পলায়ন করেন। কনস্টান্টিনে আশ্রয় প্রত্যাখ্যান করে তিনি ফেব্রুয়ারী মাসে বেজাইয়া পৌঁছান। যেখানে তার পুত্র আবু ফারিস তাকে ক্ষমতা ত্যাগ করতে বাধ্য করে আল-মুতামিদ উপাধি গ্রহণ করে নিজেকে খলিফা ঘোষণা করেন।
আবু ফারিস ইবনে আবু উমারার বিরুদ্ধে একটি সেনাবাহিনীর নেতৃত্ব দেন যা ১২৮৩ সালের জুন মাসে সিনান দূর্গের কাছে তার বাহিনীর সাথে মুখোমুখি হয়। এই যুদ্ধে হাফসীয় বাহিনী সম্পূর্ণভাবে পরাজয়বরণ করে। আবু ফারিস যুদ্ধে নিহত হন, তার তিন ভাই এবং তার ভাতিজাকে বন্দী করে হত্যা করা হয়। পরিবারের একমাত্র সদস্য যিনি পালাতে সক্ষম হন তিনি ছিলেন ইবরাহিমের সৎ ভাই আবু হাফস উমর বিন ইয়াহিয়া। ইবরাহিম এবং তার অবশিষ্ট পুত্র আবু জাকারিয়া বেজাইয়া থেকে পালিয়ে যান। পুত্র তিলিমসানে নিরাপদে পৌঁছাতে সক্ষম হন কিন্তু ইবরাহিম ঘোড়া থেকে পড়ে আহত হন, বন্দী হন এবং বেজাইয়াতে ফেরত পাঠানো হয় যেখানে ১২৮৩ সালের জুন মাসে ইবনে আবু উমারার একজন দূত তাকে মৃত্যুদণ্ড দেন।
মোহাম্মদ হামেদ আল-বিশি
মোহাম্মদ হামেদ আল-বিশি (জন্ম ২৯ অক্টোবর ১৯৭৫) একজন সৌদি আরবীয় স্প্রিন্টার। তিনি ১৯৯৬ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
এভারলেহ ক্লাব
ডান|থাম্ব| ২১৩১-২১৩৩ সাউথ ডিয়ারবর্ন স্ট্রিট, শিকাগোতে এভারলেহ ক্লাব এভারলেহ ক্লাব ছিল একটি উচ্চ-শ্রেণীর পতিতালয়, যা শিকাগো, ইলিনয়ে ১৯০০ সালের ফেব্রুয়ারি থেকে অক্টোবর ১৯১১ পর্যন্ত পরিচালিত হয়েছিল। এটি এডা ও মিনা এভারলেহ -এর মালিকানাধীন এবং পরিচালিত ছিল।
জাভাস্ক্রিপ্ট ইঞ্জিন
থাম্ব|V8 জাভাস্ক্রিপ্ট ইঞ্জিনের লোগো জাভাস্ক্রিপ্ট ইঞ্জিন হলো একটি কম্পিউটার প্রোগ্রাম যা জাভাস্ক্রিপ্ট (জেএস) কোড পরিচালনা করে। প্রথম জাভাস্ক্রিপ্ট ইঞ্জিনগুলো কেবলমাত্র দোভাষী ছিল। তবে আধুনিক ইঞ্জিনগুলি উন্নত পারফরম্যান্সের জন্য কেবলমাত্র ইন-টাইম সংকলন ব্যবহার করে।
জাভাস্ক্রিপ্ট ইঞ্জিনগুলো সাধারণত ওয়েব ব্রাউজার বিক্রেতাদের দ্বারা বিকশিত হয় এবং সাধারনত প্রতিটি বড় ব্রাউজারের একটি করে জাভাস্ক্রিপ্ট ইঞ্জিন থাকে। একটি ব্রাউজারে, জাভাস্ক্রিপ্ট ইঞ্জিনটি ডকুমেন্ট অবজেক্ট মডেলের মাধ্যমে ব্রাউজার ইঞ্জিনের সাথে একযোগে চলে।
জাভাস্ক্রিপ্ট ইঞ্জিনগুলোর ব্যবহার কেবল ব্রাউজারগুলোর মধ্যেই সীমাবদ্ধ নয়। ক্রোমের ৮ম ভার্সনের ইঞ্জিন বেশ জনপ্রিয় এবং নোড.জেএস এবং ডেনো রানটাইম সিস্টেমের মূল উপাদান।
যেহেতু ECMAScript (ES) জাভাস্ক্রিপ্টের মানকৃত স্পেসিফিকেশন, তাই এই ইঞ্জিনগুলির আরেক নাম ECMAScript ইঞ্জিন ।
জাভাস্ক্রিপ্ট ইঞ্জিনের ইতিহাস
প্রথম জাভাস্ক্রিপ্ট ইঞ্জিনটি ব্রেন্ডন আইচ ১৯৯৫ সালে নেটস্কেপ নেভিগেটর হিসেবে ওয়েব ব্রাউজারের জন্য তৈরি করেছিলেন। এটি আইচ উদ্ভাবিত নতুন ভাষার একটি প্রাথমিক দোভাষী ছিল। পরবর্তীতে এটি স্পাইডারমনকি ইঞ্জিনে বিবর্তিত হয়েছে। এটি এখনও মোজিলা ফায়ারফক্স ব্রাউজার দ্বারা ব্যবহৃত হয়।
প্রথম আধুনিক জাভাস্ক্রিপ্ট ইঞ্জিনটি ছিল ভার্সন ৮ যা ক্রোম ব্রাউজারের জন্য গুগল তৈরি করেছিল। ভার্সন ৮ ক্রোমের অংশ হিসাবে ২০০৮ সালে আত্মপ্রকাশ করেছিল এবং এর কর্মক্ষমতা আগের যে কোনও ইঞ্জিনের চেয়ে অনেক ভাল ছিল। মূল উদ্ভাবনটি ছিলো ইন-টাইম সংকলন, যা কার্যকর করার সময়ে উল্লেখযোগ্যভাবে উন্নয়ন করা হয়েছিল।
অন্যান্য ব্রাউজার বিক্রেতাদের প্রতিযোগিতা করার জন্য তাদের দোভাষীদের পরীক্ষা করতে হবে। অ্যাপল তার সাফারি ব্রাউজারের জন্য ওয়েবকিট ইঞ্জিন তৈরি করেছে। যার কর্মক্ষমতা তার পূর্বসূরির চেয়ে ৩০% ভাল ছিল। মোজিলা তার নিজস্ব স্পাইডারমোনকি ইঞ্জিনটি উন্নত করতে ওয়েককিটের অংশগুলিকে উত্তোলন করেছে।
২০১৩ সাল থেকে, এই ব্রাউজারগুলি ওয়েবঅ্যাসাব্ল্যাশনের জন্য সমর্থন যুক্ত করেছে। এটি পৃষ্ঠা স্ক্রিপ্টগুলির পারফরম্যান্স-সমালোচনামূলক অংশগুলির জন্য প্রাক-সংকলিত এক্সিকিউটেবলের ব্যবহার সক্ষম করে। জাভাস্ক্রিপ্ট ইঞ্জিনগুলি নিয়মিত জাভাস্ক্রিপ্ট কোড হিসাবে একই স্যান্ডবক্সে ওয়েবআসপুলেশন কোড চালায়।
এম এন মুখিম
এম এন মুখিম মেঘালয় রাজ্যের একটি রাজনৈতিক দল মেঘালয় ডেমোক্র্যাটিক পার্টির প্রধান। তিনি ডায়েংগ্লিয়েং আসনের প্রতিনিধিত্ব করেন এবং মেঘালয় বিধানসভার চারবারের সদস্য।
তথ্যসূত্র
M. D. Mukhim
শ্রীশৈল শক্তিপীঠ
শ্রীশৈল বাংলাদেশের সিলেট (আদি শ্রীহট্ট) শহরের ৩ কি.মি. উত্তর-পূর্বে দক্ষিণ সুরমা (সিলেট ফেঞ্চুগঞ্জ সড়কের পশ্চিম পার্শ্বে) জৈনপুর গ্রামে অবস্থিত একটি শক্তিপীঠ। এখানে সতী দেবীর গ্রীবা (গন্ডদেশের পেছন দিক) পতিত হয়েছিল। ফলে উক্ত স্থানটি “গ্রীবামহাপীঠ” নামে পরিচিতি লাভ করে। দেবী এখানে মহালক্ষ্মী হিসেবে পূজিত হন এবং অনতিদূরে ঈশান কোণে গোটাটিকর গ্রামে “সর্বানন্দ ভৈরব” নামে পীঠরক্ষী শিব মন্দির অবস্থিত ।
হিন্দু ভক্তদের জন্য এটি একটি পবিত্র তীর্থস্থান।
ইতিহাস
তন্ত্র মতে --
গ্রীবা পপাত শ্রীহট্টে সর্বসিদ্ধি প্রদায়িনী ।
দেবীতত্র মহালক্ষ্মী সর্বনন্দশ্চ ভৈরব ।।
আইকনোগ্রাফি
দেবী মহালক্ষ্মী হলেন চণ্ডীর বৈকৃতিক রহস্যে বর্ণিত অষ্টাদশ ভুজা সৈরিভমর্দিনী।
শক্তিপীঠ আবিষ্কৃত হওয়ার ইতিহাস
কথিত এই যে, দেবীর গ্রীবার পতন হয়েছিল একটি শিলার ওপর, এই শিলাই পূজিতা হতেন আদিকাল থেকে। এই পীঠ বহুকাল গুপ্ত ছিল। বাংলার দ্বাদশ থেকে ত্রয়োদশ শতকের মাঝে এখানে রাস্তা নির্মাণের কাজ চলছিল। সে সময় দেবীপ্রসাদ দাশ নামক এক ব্যক্তি রাস্তার কাজের জন্য কিছু শ্রমিককে নিযুক্ত করেন। রাস্তা মেরামতের সময় মাটি খুড়লে একটি কালো শিলা বের হয়ে আসে। কিছুতেই সেই শিলাকে সড়ানো যাচ্ছিলো না। এক শ্রমিক শাবল দিয়ে শিলাকে দুখণ্ড করে দিলো এবং সাথে সাথে পাশের জঙ্গল থেকে একটি বালিকা বের হয়ে সেই শ্রমিক কে চড় মারলো এবং সকলকে হতবাক করে নিমিষে সেই বালিকা হাওয়ায় মিলিয়ে গেলো। সেই রাত্রে দেবীপ্রসাদকে মা মহালক্ষ্মী স্বপ্নাদেশ দিয়ে বললেন --"তুই এই স্থানে আমাকে প্রতিষ্ঠা করে নিত্য পূজোর ব্যবস্থা কর।"ধনী দেবীপ্রসাদ লক্ষ ইট দিয়ে দেবীর মন্দির তৈরির ব্যবস্থা করলেন। কিন্তু পরদিন রাতেই আবার স্বপ্নাদেশ পেলেন --"আমি বদ্ধ থাকতে চাইনা, আমার মন্দির নির্মাণের প্রয়োজন নেই, আমাকে তুই উন্মুক্ত অবস্থায় রাখিস, আমি উন্মুক্ত অবস্থাতেই পূজিত হতে চাই।"দেবীর আদেশাক্রমে দেবীপ্রসাদ শিলার চারপাশে ইঁট দিয়ে চারপাশে মুরে দিলেন। আজোও দেবীপ্রসাদের বংশধরেরা মন্দিরের রক্ষণাবেক্ষণ কাজে নিযুক্ত আছেন।
ভৈরব আবিষ্কৃত হওয়ার ইতিহাস
দেবীর মতোই ভৈরব সর্বানন্দ প্রথমে অজ্ঞাত ছিলেন। একদিন এক মহান সাধক ব্রহ্মানন্দ গিরি শ্রীহট্টে আসলেন এবং দেবীর সাধনাতে সিদ্ধ হয়েছিলেন। সেই সাধক সাধনাবলে জানতে পারলেন, দেবী মহালক্ষ্মীর পশ্চিমদিকে রয়েছে একটি টিলা এবং সেই টিলার মধ্যেই ভগবান শিব আছেন। একদিন গভীর রাতে সেই সাধক তাঁর শিষ্যদের নিয়ে সেই টিলায় উঠে জানালেন, "এই স্থানেই দেবীর ভৈরব আছেন।"কিন্তু দুঃখের বিষয়, ১২৮১ বঙ্গাব্দে সেই ভৈরব উদ্ধার করার আগেই তিনি দেহত্যাগ করেন। আচার্য শঙ্করের দশনামী সম্প্রদায়ের সাধক ব্রহ্মানন্দ গিরির এক শিষ্য ছিল, তিনিও বড় সাধক ছিলেন। তাঁর নাম ছিলো বিরজানাথ ন্যায়বাগীশ, ১২৮৬ বঙ্গাব্দের মাঘ মাসে তিনি এক অদ্ভুত স্বপ্ন দেখলেন। স্বপ্নে তিনি দেখলেন তাঁর গুরুদেব ব্রহ্মানন্দ গিরি দুজন শিষ্যকে নিয়ে সেই শিবটিলায় উঠে বলছেন --"এখানে দেবীর ভৈরব আছেন, আমি তাঁকে প্রকাশ করবো।"মাটি খুঁড়ে শিবলিঙ্গটি দেখতে পেলেন। স্বপ্নভঙ্গহতেই বিরজানাথ দেখতে পেলেন তাঁর দুজন শিষ্য কৈলাসচন্দ্র ভট্টাচার্য ও কৃষ্ণকুমার ভট্টাচার্য বাড়ীতে এসেছেন। অলৌকিকভাবে তাঁরা দুইজনেও একই স্বপ্ন দেখেছেন এবং দুই শিষ্যই গুরুদেবকে স্বপ্নটি বৃতান্ত বললেন। গুরুদেব বিরজানাথ যখন বুঝলেন তারা তিনজনই একই রাত্রে একই স্বপ্ন দেখেছেন, তখন কালবিলম্ব না করেই গুরুদেব বিরজানাথ দুই শিষ্য সমেত সেই টিলায় উঠে মাটি খনন করতেই গৌরীপট্টসহিত শিবলিঙ্গ উঠে আসলো। এভাবে দেবীর ভৈরব প্রকট হলেন । গ্রামের লোক সব ছুটে আসলো এবং এইভাবেই শুরু হলো শিব আরাধনা। আবার আরেক মতে  সনাতন ধর্মাবলম্বীদের বিশ্বাস সিলেটের কালাগুল চা বাগানে মহাদেব শিবপত্নী মা কালি বা সতীর গ্রীবাংশটি পড়েছিল। কালিবাড়ী মন্দিরে পাথর রূপে তা সংরক্ষিত। তা দেখতে প্রতিদিন নানা ধর্মের মানুষ মন্দিরটিতে ভিড় করে। তা ছাড়া মন্দিরের ভেতর যে কুণ্ডে তা সংরক্ষিত, তার পানি পান করে অসুস্থ সনাতন ধর্মাবলম্বীদের অনেকেই উপকৃত হন বলেও ব্যাপক জনশ্রুতি রয়েছে। প্রতি বছর ৯ ফাল্গুন বাৎসরিক পূজা মহোৎসবের আয়োজন করা হয় এখানে। তখন কালাগুল তো বটে, সিলেট অঞ্চলজুড়ে এই উৎসবের আমেজ ছড়িয়ে পড়ে।
গুরুত্ব
সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়। <mapframe latitude="24.86574661182397" longitude="91.87553628071174" zoom="18" width="200" height="200" align="right" />
ধামইরহাট পৌরসভা
ধামইরহাট পৌরসভা বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত 'খ' শ্রেণির একটি পৌরসভা।
জনপ্রতিনিধি
বর্তমান মেয়রঃ মো: আমিনুর রহমান
আই, মি অউর ম্যায়
আই, মি অউর ম্যায় হল একটি বলিউড রোম্যান্টিক কমেডি চলচ্চিত্র। এটি পরিচালক কপিল শর্মা পরিচালিত প্রথম ছবি। এই ছবিতে মুখ্য ভূমিকায় অভিনয় করেন জন আব্রাহাম, প্রাচী দেসাই ও চিত্রাঙ্গদা সিং। ছবিটি মুক্তি পায় ২০১৩ সালের ১ মার্চ। বক্স অফিসে ছবিটি ফ্লপ ঘোষিত হয়।
কাহিনি-সারাংশ
ঈশান (জন আব্রাহাম) হলেন মুম্বইয়ের একজন আকর্ষণীয়, সুদর্শন সংগীত প্রযোজক। তিনি তার মায়ের (জারিনা ওয়াহাব) নয়নের মণি। দিদি শিবানীর (মিনি মাথুর) সব সময় তাকে রক্ষা করেন। তিনি তার প্রেমিকা অনুষ্কার (চিত্রাঙ্গদা সিং) সঙ্গে থাকেন এবং বিনা প্রশ্নে তার সব কথা মেনে নেন। সম্পর্কের ব্যাপারে দায়িত্বহীনতার জন্য একদিন অনুষ্কা তাকে বাড়ি থেকে বের করে দেয়।
তার জীবনে আসেন তার নতুন প্রতিবেশিনী গৌরী (প্রাচী দেসাই)। তিনি গৌরীর প্রেমে পড়ে যান। যখন ঈশানকে চাকরি ছাড়তে বাধ্য করা হয়, সেই সময় গৌরী তাকে নিজস্ব মিউজিক কোম্পানি গড়ে তুলতে উৎসাহ দেয়। ঈশান যখন নিজের সংগীত জীবন নিয়ে মগ্ন, সেই সময় অনুষ্কার গর্ভে তার সন্তান আসে। কিন্তু দায়িত্বজ্ঞানহীন বলে অনুষ্কা সেই কথা ঈশানকে জানান না। কিন্তু কয়েকদিন বাদে ঈশান জানতে পারেন যে, তার প্রাক্তন প্রেমিকার গর্ভে তার সন্তান এসেছে। গৌরী প্যারিসে একটি স্কলারশিপ পান। ঈশান ও গৌরী ঠিক করেন তার একটি অ্যালবাম প্রকাশের পর তারা সেখানেই থাকবেন।
অ্যালবাম প্রকাশের দিন অনুষ্কার প্রসববেদনা ওঠে। নিজের দায়িত্বের কথা মনে করে ঈশান তাকে হাসপাতালে নিয়ে যান এবং অনুষ্কা এক কন্যা সন্তানের জন্ম দেন। পরিস্থিতি বুঝতে পেরে গৌরী প্যারিস চলে যান। আট মাস পর দেখা যায়, ঈশান ও তার কন্যা সন্তান দিয়া গৌরীর সঙ্গে কথা বলছেন। তিনি কিছুদিন পরেই দেশে ফিরবেন। অন্যদিকে অনুষ্কা অপর একজনকে বিয়ে করে সুখে জীবন কাটাচ্ছেন।
মুক্তি
ছবিটি ২০১২ সালের ডিসেম্বরে মুক্তি পাওয়ার কথা ছিল। কিন্তু এটি মুক্তি পায় ২০১৩ সালের মার্চে। ২০১৩ সালের ২৮ জানুয়ারি ছবিটির থিয়েট্রিক্যাল ট্রেলার মুক্তি পায়।
সমালোচকদের প্রতিক্রিয়া
আই, মি অউর ম্যায় সমালোচকদের থেকে মিশ্র প্রতিক্রিয়া লাভ করে। ইন.কম-এর আলিশা কোলহো ছবিটিকে পাঁচে ৩.৫ দিয়ে এটির প্রশংসাই করেন। রিডিফ.কম-এর নিশি তিওয়ারি ছবিটি ২/৫ দিয়ে ছবিটির আখ্যানভাগের দুর্বলতার কথা উল্লেখ করেন।
সাউন্ডট্র্যাক
১৯৮৯ সালে মুক্তিপ্রাপ্ত শ্রীদেবী অভিনীত বলিউড কমেডি ছবির ''চালবাজ’’-এর “না জানে কাহাঁ সে আয়ি হ্যায়” গানটি এই ছবিতে পুনঃসৃজিত হয়। অ্যালবামে সাতটি ট্র্যাক আছে। এগুলির সুরকার শচীন-জিগর, গৌরব দাশগুপ্ত, পাকিস্তানি শিল্পী ফলক শাবির ও রাঘব সাচার।
আকিল ইবনে আবি তালিব
থাম্ব|এটি একটি আরাবিক শিল্পস্বরুপ হস্তলিপি(ক্যালিগ্রাফি), যা ইসলামিক মুতার যুদ্ধে অংশগ্রহণকারী আকিল ইবনে আবি তালিব এর নাম ফুটিয়ে তুলে। আকিল ইবনে আবি তালিব (عقيل بن أبي طالب) (জন্ম ৫৯০ খ্রিষ্টাব্দ) ছিলেন একজন সাহাবি। তিনি মুহাম্মদ (সা.) এর চাচাত ভাই এবং আলি ইবনে আবি তালিবের ভাই। আকিল মুতার যুদ্ধে লড়াই করেছেন। ৯৬ বছর বয়সে তিনি মৃত্যুবরণ করেন।
ইলেইন উইন্টার (মল্লক্রীড়াবিদ)
ইলেইন উইন্টার (জন্ম ১ মে ১৯৩২) একজন দক্ষিণ আফ্রিকান স্প্রিন্টার। তিনি ১৯৫৬ গ্রীষ্মকালীন অলিম্পিকে মহিলাদের ১০০ মিটারে প্রতিদ্বন্দ্বিতা করেছিলেন।
লুই ইয়েল্ম্‌স্লেভ
লুই ইয়েল্ম্‌স্লেভ (Louis Hjelmslev, আইপিএ:[lui ˈjɛlˀmslɛʊ̯ˀ]) (৩রা অক্টোবর, ১৮৯৯ - ৩০শে মে, ১৯৬৫) একজন ডেনীয় ভাষাবিজ্ঞানী। তার কাজের ওপর ভিত্তি করে ভাষাবিজ্ঞানের কোপেনহেগেন ধারার আবির্ভাব ঘটে। তিনি কোপেনহেগেন, প্রাগ ও প্যারিসে তুলনামূলক ভাষাবিজ্ঞান অধ্যয়ন করেন। ১৯৩১ সালে তিনি Cercle Linguistique de Copenhague প্রতিষ্ঠায় সাহায্য করেন। হান্স-ইয়র্গেন উলডাল-এর সাথে তিনি Glossematik (ইং. Glossematics; বাং. শব্দপরিসংখ্যান) নামে ভাষার একটি নতুন তত্ত্ব প্রবর্তন করেন।
উইলিয়াম সেজ
উইলিয়াম সেজ তৃতীয় (জন্ম ৩ এপ্রিল, ১৯৬২) একজন আমেরিকান অভিনেতা এবং নিউইয়র্ক স্টেট ইউনিভার্সিটির ক্রয় বিভাগের প্রাক্তন ছাত্র। তিনি পরিচালক হাল হার্টলির সাথে সহযোগিতায় চলচ্চিত্রের জন্য পরিচিত।
পাঁচালি গান
প্রচলিত অঞ্চল
এই গান / নাচ বাংলাদেশের বৃহত্তর কুষ্টিয়া, যশোর অঞ্চলেই অধিক পরিচিত। এই এলাকাগুলো ছাড়াও উত্তর বঙ্গ এবং দক্ষিণ বঙ্গের কিছু এলাকায় এর প্রসার রয়েছে। এছাড়াও ভারতের পশ্চিমবঙ্গ অঞ্চলে আদিকাল থেকেই এর প্রচলন পরিলক্ষিত হয়।
বিশেষত্ব
এই গানের বিশেষত্বগুলো হলো:
একটি জনপ্রিয় পাঁচালি গান
"এক ব্রহ্ম বিনে আর দুই ব্রহ্ম নাই ।
সকলের কর্তা এক নিরঞ্জন গোঁসাই ।।
ব্রহ্মা-বিষ্ণু-মহেশ্বর যার নাম জপে ।
অনন্ত ব্রহ্মাণ্ড যার এক লোমকূপে ।।
বিষ্ণু আর বিসমিল্লা কিছু ভিন্ন নয় ।।"
---কৃষ্ণহরি (সত্যপীরের পাঁচালি)।
কুকুর
কুকুর কার্নিভোরা (Carnivora) অর্থাৎ শ্বাপদ বর্গ ভুক্ত এক প্রকারের মাংসাশী স্তন্যপায়ী প্রাণী।
প্রায় ১৫ হাজার বছর আগে একপ্রকার নেকড়ে মানুষের শিকারের সঙ্গী হওয়ার মাধ্যমে গৃহপালিত পশুতে পরিণত হয়। তবে কারও কারও মতে কুকুর মানুষের বশে আসে প্রায় ১০০,০০০ বছর আগে। অবশ্য অনেক তথ্যসূত্র অনুযায়ী কুকুরের গৃহ পালিতকরণের সময় আরও সাম্প্রতিক বলে ধারণা প্রকাশ করে থাকে।. নেকড়ে ও শিয়াল কুকুরের খুবই ঘনিষ্ঠ প্রজাতি (নেকড়ে আসলে একই প্রজাতি)। তবে গৃহপালিত হওয়ার পরে কুকুরের বহু বৈচিত্র্যময় জাত (breed) তৈরি হয়েছে, যার মধ্যে মাত্র কয়েক ইঞ্চি উচ্চতার কুকুর (যেমন চিহুয়াহুয়া) থেকে শুরু করে তিন ফুট উঁচু (যেমন আইরিশ উলফহাউন্ড) রয়েছে।
জিন বার্কো গ্লীসন
জিন বার্কো গ্লিসন (Jean Berko Gleason) একজন মার্কিন মনোভাষাবিজ্ঞানী ও বোস্টন বিশ্ববিদ্যালয়ের প্রফেসর এমেরিটা। তিনি ১৯৫৮ সালে উদ্ভাবিত উগ্‌ পরীক্ষা-র (Wug test) জন্য বিখ্যাত। পরীক্ষাটিতে শিশুরা কীভাবে কোনো ভাষার ব্যাকরণের জ্ঞান অর্জন করে, তা অনুসন্ধান করা হয়।
সেট তত্ত্ব
thumb|একটি [[ভেন রেখাচিত্র|ভেন চিত্রে A, B দুটি সেটের ছেদ সেট A \cap B।]] সেট তত্ত্ব গাণিতিক যুক্তিবিজ্ঞানের একটি শাখা যাতে বস্তুসমূহের সমাবেশ বা সংগ্রহ এবং এদের বৈশিষ্ট্য সম্পর্কিত বিষয়ে আলোচনা করা হয়। বাস্তব বা চিন্তাজগতের সু-সংজ্ঞায়িত বস্তুসমূহের সমাবেশ বা সংগ্রহকে ইংরেজিতে "সেট" (Set) বলে। যেমন: বাংলা, ইংরেজি ও গণিত বিষয়ে তিনটি পাঠ্য বইয়ের সেট, প্রথম দশটি বিজোড় সংখ্যার সেট, পূর্ণ সংখ্যার সেট, বাস্তব সংখ্যার সেট ইত্যাদি। প্রায় সব গাণিতিক ধারণার সংজ্ঞাতে সেট তত্ত্বের ভাষা ব্যবহার করা যেতে পারে।
জার্মান গণিতবিদ জর্জ ক্যান্টর (১৮৪৫-১৯১৮) সেট সম্পর্কে প্রথম ব্যাখ্যাপ্রদান করেন। তিনি অসীম সেটের ধারণা প্রদান করে গণিতশাস্ত্রে আলোড়ন সৃষ্টি করেন এবং তার সেটের ধারণা সেট তত্ত্ব (Set Theory) নামে পরিচিত।
ইতিহাস
জার্মান গণিতবিদ গেয়র্গ কান্টরকে (১৮৪৫-১৯১৮) আধুনিক সেটতত্ত্বের অধিকাংশ বিষয়ের জনক বলা হয়। ১৮৭৪ থেকে ১৮৯৭ সালের মধ্যবর্তী সময়ে সেটতত্ত্ব সম্পর্কে তাঁর গুরুত্বপূর্ণ গবেষণাপত্রগুলি প্রকাশিত হয়। ত্রিকোণমিতিক ধারা a, sin x + a , sin 2x + d , sin 3x + এর অধ্যয়নকালে তিনি সেটতত্ত্বের সংস্পর্শে আসেন। ১৮৭৪ সালে তিনি একটি গবেষণাপত্রে প্রকাশ করেন যে বাস্তব সংখ্যাগুলাের সেটের সাথে অখণ্ড সংখ্যার এক-এক সম্পর্ক স্থাপন করা যায় না। ১৮৭৯ সালের পর বিমূর্ত সেটের ধর্মাবলির উপর কয়েকটি গবেষণাপত্র প্রকাশ করেন।
কান্টরের গবেষণামূলক কাজগুলাে অপর একজন জার্মান গণিতবিদ রিচার্ড ডেডেকিন্ড (১৮৩১-১৯১৬) কর্তৃক উচ্চ প্রশংসিত হয়। কিন্তু ক্রোনেকার (১৮১০-১৮৯৩) অসীম সেটকে সসীম অনুরূপ বিবেচনা করায় তাঁর সমালােচনা করেন। অপর জার্মান গণিতজ্ঞ গটলব ফ্রেগে শতাব্দীর শেষে সেটতত্ত্বকে তর্কশাস্ত্রের নীতির মাধ্যমে উপস্থাপন করেন। ঐ সময় পর্যন্ত সম্পূর্ণ সেটতত্ত্ব সব সেটগুলােতে সেটের অস্তিত্ব কল্পনার উপর ভিত্তি করে দাঁড়িয়েছিল। বিখ্যাত ইংরেজ দার্শনিক বার্ট্রান্ড রাসেল ১৯০২ সালে দেখান যে সব সেটগুলােতে সেটের অস্তিত্ব কল্পনাবিরুদ্ধ, যা থেকে রাসেলের বিখ্যাত কূটাভাসে উদ্ভব হয়।